	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	29.09.2025. godine

	Nastavna tema/oblast:
	Celi brojevi

	Nastavna jedinica:
	Deljenje celih brojeva

	Tip časa:
	Obrada

	Cilj časa:
	Usvajanje pravila deljenja u skupu celih brojeva, uočavanje zavisnosti znaka količnika u zavisnosti od deljenika i delioca

	Očekivani ishodi 
na kraju časa:
	Učenik će biti u stanju da:
· deli cele brojeve.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, digitalni udžbenik, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Deljenje celih brojeva

	PRIKAZ MULTIMEDIJALNIH SADRŽAJA NASTAVNE JEDINICE

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima skup celih brojeva, predstavljanje celih brojeva na brojevnoj pravoj, apsolutnu vrednost celog broja. Obnavljamo i pravila za izračunavanje proizvoda celih brojeva, kao i „tablicu znakova”, odnosno zavisnost znaka proizvoda od znaka činilaca.
Potom ih podsećamo na vezu između množenja i deljenja prirodnih brojeva (primer 1). Ova veza nam je veoma bitna jer analogno važi i za skup celih brojeva. Nakon toga čitamo 1. zadatak (motivacioni). Slično i kod drugih operacija u skupu celih brojeva, i ovoga puta koristimo primer sa dugovanjem. Nadamo se da će učenici po analogiji intuitivno rešiti zadatak, u suprotnom ostavljamo rešenje zadatka za kasnije, kada učenike upoznamo sa pravilima deljenja.
	· odgovara na postavljena pitanja nastavnika;
· rešava motivacioni zadatak (1. zadatak).

	Glavni deo časa (30 minuta)

	Kroz 2. primer učenicima ističemo vezu između množenja i deljenja. Tom prilikom variramo primere tako da pokrijemo sve slučajeve. Učenici potom zapisuju u svojim sveskama:
Ako za cele brojeve a, b i c, pri čemu je a ≠ 0, važi a ∙ b = c onda je c : a = b. Tada kažemo da je broj c deljiv brojem a ili da a deli c, i pišemo a | c.
Nulom se ne deli.
Vezu između množenja i deljenja celih brojeva učenici utvrđuju izradom 2. zadatka.
Nakon toga učenici zapisuju čemu je jednak količnik dva cela broja, u za- visnosti od znaka ta dva broja:
Neka su a i b celi brojevi, pri čemu je b ≠ 0, i neka je broj a deljiv brojem b. Tada:
· ako su brojevi a i b istog znaka, onda je količnik a : b pozitivan ceo broj i važi a : b = |a| : |b|;
· ako su brojevi a i b različitog znaka, onda je količnik a : b nega- tivan ceo broj i važi a : b = –(|a| : |b|);
· ako je a = 0, onda je a : b = 0 : b = 0.
Primenom datog pravila obrađujemo 3. primer, nakon čega učenici reša- vaju 3. i 4. zadatak iz udžbenika.
Do ovog trenutka su učenici bili upućeni u to da je skup celih brojeva zatvoren za sabiranje, oduzimanje i množenje, ali kako nije zatvoren i za deljenje, to im ilustrujemo na konkretnom primeru (4. primer). Zapisujemo:
Neka su a i b celi brojevi, pri čemu je b ≠ 0. Broj a je deljiv brojem b ako je apsolutna vrednost broja a deljiva apsolutnom vrednošću broja b, tj. ako je količnik |a| : |b| prirodan broj ili nula.
Obnavljamo pojmove sadržalac i delilac (u skupu prirodnih brojeva) i upućujemo učenike na to da date pojmove definišemo isto kao i u skupu prirodnih brojeva:
Ako je broj a deljiv brojem b, onda je broj a sadržalac broja b, a broj b je delilac broja a.

Potom rešavamo 159. i 171. zadatak iz zbirke zadataka.

Description automatically generated]Učenici proveravaju rešenja 1– 4. zadatka u digitalnom udžbeniku.

	PRIMER: Deljenje celih brojeva
Dati materijal se može koristiti za uvežbavanje i utvrđivanje postupka deljenja celih brojeva. Nakon što učenik unese vrednost količnika, pojavljuje se tačna vrednost i povratna informacija za učenika u smislu da li je dati zadatak tačno rešio, nakon čega može preći na sledeći primer. Primerima su pokriveni svi slučajevi u smislu znaka deljenika i delioca.



	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava primere (1–4.) i zadatke (2–4. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo vezu između množenja i deljenja celih brojeva, pravila koja se odnose na znak količnika celih brojeva, kao i kada su dva cela broja deljiva.
Domaći zadatak
Učenici za domaći zadatak imaju da naprave„tablicu znakova” za deljenje po ugledu na tablicu za množenje.
Zbirka: zadaci 158, 160 i 161.

	· odgovara na pitanja koja se odnose na usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo primere i rešenja zadataka.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

